
1D  -  Una  Doar 


Una  doar,  aşa  e  ţara,  aşa  eşti  pentru  mine,  tu, 

Una  doar,  pentru  care  să  pot  muri  şi  învia,  odată  cu  speranţa, 

Una  doar,  ca  a  noastră  Românie  Mare,  năzuinţă  îndepărtată  dar  izbăvitoare, 
Una  doar,  tu,  suflet  drag  şi  visul  unui  simplu  pământean, 

Una  doar  şi  un  ideal,  de  a  fi,  poate,  într-o  buna  zi,  cândva, 

"Acel"  erou  din  inima  ta. 

(Versuri  pentru  Dorina,  dedicate  cu  ocazia  zilei  de  1  decembrie  2017) 


întâlnire  după  anul  nou 

întâlnire  după  anul  nou,  şi  după  ce  tu  te  gandeai  la  o  ea  de-o  vreme  şi  aşteptai  cu  limba 
scoasă  să  o  vezi. 

Ea:  Oh,  tu  erai..  ?” 

Eu:  “Da,  eu,  mda...  la  mulţi  ani!” 

Morala 

Asa  e,  mai  exist,  am  trecut  si  eu  în  anul  ăsta,  da,  da  sunt  bine.  Au  trecut  toti  si  am  zis  hai  sa  trec  si 

eu,  dacă  tot  era  trecerea  pe  gratis,  ce  era  sa  fac. . .  am  trecut. 


Peştişorul  de  aur 

Peştişorul :  ”  -  Hei  I  Hei  I  tu,  viteazule,  ştiu  eu  ce  tu  ai  vrea.  Uite,  ce  ai  spune  dacă  ţi-aş  împlini  dorinţa  şi  aş 
face  ca  mândreaţa  aceea  de  fată  să  fie  a  ta  în  noaptea  asta?” 

Eu :  ”  -  Peştişorule,  tu  eşti  drăguţ  dar  eu  trebuie  sa  te  refuz”. 

Peştişorul:  ”  -  Eşti  nebun,  gândeşte-te,  noaptea,  mândraaaa...  “îmbrăcată”  ca  sirena... 


Eu :  ”  -  Pestisorule,  ascultă!  Ori  îmi  aduci  inima  ei,  ori...  îti  iau  viata,  ce-i  cu  îndrăzneala  asta! 

Dar  la  auzul  acestor  vorbe,  peştişorul  se  aruncă  în  apă  ruşinat  şi  se  făcu  nevăzut. 


Morala 

Ceea  ce  e  mai  de  valoare  în  viaţă,  nu  se  obţine  nici  prin  trucuri  şi  nici  nu  vine  de  la  vreun  peştişor  de  aur. 


Discuţii  în  stil  suedez 

Eu:  ”  -  Bună,  ce  faci?” 

Ea:  ”  -  Bună,  bine,  tu?” 

Eu:  ”  -  Bine  şi  eu,  toate  bune  zici?” 

Ea:  ”  -  Bune.’..” 

Eu:  ”  -  Se  pare  că  vine  ploaia  azi...” 

Ea:  ”  -  Da,  au  anuntat  că  vine” 

Eu:  ”  -  Bine... atunci  o  zi  bună!” 

Ea:  ”  -  Mulţumesc,  o  zi  buna  si  tie!  Pa!” 

Eu:  ”  -  Pa...” 

Morala 

Discuţiile  în  stil  suedez  sunt  discuţiile  pe  care  oamenii  le  poartă  fie  când  n-au  chef  de  vorba  cu 
nimeni,  fie  se  află  în  compania  unor  persoane  cu  care  nu  doresc  o  apropiere  prea  mare,  dar  poartă 
astfel  de  discuţii  din  politeţe. 


Uliul,  porumbiţa  şi  cucuveaua 

Un  uliu,  zise:  ”  -  Nu  mă  interesează  porumbiţa,  zbor  pe  la  ea  doar  aşa,  să-mi  mai  exersez 
aripile  şi  să  o  întreb  de  sănătate,  poate  e  bolnăvioară,  poate  o  doare  şi  pe  ea  vreo  aripioară, 
cine  ştie..” 

Povestitor:  ”  -  Bine,  bine,  dar  cucuveaua  n-are  şi  ea  sănătate?” 

Morala 

Bineînţeles  că  şi  cucuveaua  are  sănătatea  ei  dar  fiecare  se  “gudura"  pe  lângă  păsărică  care-i  place. 


Valoarea  unei  femei  în  ochii  unui  bărbat 


O  femeie  are  cu  adevărat  valoare  în  ochii  unui  bărbat,  nu  atunci  când  frumuseţea,  inteligenţa 
sau  bunătatea  ei  e  desăvârşită  şi  lăudată,  ci  atunci  când  el  e  capabil  să  împartă  aceeaşi 
lacrimă  si  acelaşi  zâmbet,  doar  cu  ea. 

(Dedicaţie  pentru  Dorina,  cu  ocazia  zilei  de  8  martie  2018) 


Inima  mea 


Inima  mea  prinde  aripi  şi  zboară  doar  pentru  tine.  O  ţin  la  nevoie  şi  în  colivie  dar  şi  atunci,  mă 
trezesc  că  ea,  de  nebună  şi  aşa  de  una  singură,  îţi  cântă  ţie. 

De  când  ai  venit,  aripile  i  s-au  frânt  de  o  sută  de  ori  şi  chiar  mai  bine,  şi  ea  tot  de  atâtea  ori  a 
găsit  putere  să  zboare  din  nou  spre  tine. 

Deci,  nu  teme,  unde  să  plece,  la  cine,  când  ea  îţi  aparţine  şi  pentru  mine  exişti  tu,  atât,  şi 
altcineva  nimeni. 


Efecte  secundare 

Oamenii  din  viaţa  noastră  au  fost  mereu  aşa  cum  sunt  ei  de  fapt,  cu  felul  lor,  cu  neajunsurile  şi  defectele  lor. 

Nu  au  nicio  vină  pentru  momentele  când  noi  vedem  totul  prea  frumos  ca  să  fie  adevărat  şi  pentru  cele  în  care 
percepţia  noastră  e  modificată  de  un  drog  numit  iubire. 

Nu  există  dezamăgire,  totul  e  doar  o  supradoză  de  iubire. 

Versuri  neterminate  (nepublicate) 


Ai  vrea? 


Spune-mi  că  ai  vrea,  să  fugim,  departe,  undeva, 

Să  pierdem  şirul  nopţilor  cu  lună  plină  în  care  să  îţi  spun  că  eşti  divină, 

în  braţe  noaptea  să  te  strâng,  să  te  sărut,  să  ne  trezim  împărţind  acelaşi  aşternut, 

Şopteşte-mi  dorinţa  ta  şi  spune-mi  că  şi  tu  ai  vrea, 

Eu  să  fiu  al  tău  si  tu  a  mea... 

(Scrisă  cu  ocazia  zilei  de  1 4  februarie  20 1 8,  nepublicată) 


Unde  e  iubirea? 

Acolo,  unde  Luna  cântă,  stelele  dansează  şi  ceasul  deşteptător  anunţă  încă  o  zi,  în  care  pe  tine  te  voi  întâlni. 

Acolo,  unde  păsările  ciripesc,  "bună  dimineaţa! ...  ştiiim,  ştiiim"  şi  florile  zâmbesc,  spunând  "şi  noi  te  iubim". 

Acolo,  unde  cea  mai  aşteptată  zi  a  săptămânii  era  odată  vinerea,  asta  până  ce  tu  să  mă  convingi  că  e  de 
fapt,  lunea. 

Acolo,  unde  fluturii  petrec  când  privirile  ni  se  întâlnesc,  iar  emoţiile  nestingherite,  prin  tot  trupul  hoinăresc. 
Acolo,  unde  tu  eşti  ruptă  din  poveşti,  iar  eu,  uneori  rege,  alteori  un  cerşetor,  de-al  tău  drag  şi  dor. 

Acolo,  unde  drumul  spre  tine  e  o  lungă  călătorie,  una  fără  sfârşit,  prin  al  inimii  necunoscut  labirint, 


Acolo,  unde  sunt  eu,  eşti  si  tu,  si  tot  acolo  undeva,  s-a  rătăcit  iubirea. 

